《雪晚望怀子充宗弟》
宋代·李彭

归云度山椒，木末留夕照。联翩衔尾鸦，不复明楚调。

安知牛尻没，便出丰年笑。南阮有伟人，领略造意表。

端忧突不烟，岑寂有馀妙。简远到安丰，迈往同逸少。

颇教弟子员，铅椠发清奥。谁可相推毂，仅自免镌谯。

阅月不传音，柴门迹如扫。藜床还睡债，瘿杯敦夙好。

为君短长吟，扶筇送飞鸟。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。